এই পরিস্থিতিতে সংবাদ প্রযোজকদের সময়ের সাথে তাল মিলিয়ে হতে হয় চৌকষ। দিনের ঘটনার প্রতি প্রযোজকের থাকতে হবে তীক্ষ্ণ মনযোগ। সময়ের প্রেক্ষিতে টেলিভিশনের পর্দায় যেসব ছবি দেখা যায় তাতে যেমন এসেছে নানা বৈচিত্র্য, তেমনি কোন দৃশ্য বা ছবি সব ধরনের দর্শকের জন্য নয়, কোন বিষয় টিভি পর্দায় প্রদর্শন যোগ্য আর কোনটি যোগ্য নয়, কোনটি শিশুদের জন্য নয়, এসব নানা বিষয়ে এসেছে বাধ্যবাধকতা, এথিকস্ ইত্যাদি নানা বিষয়। টেলিভিশনের একজন প্রযোজকের সাধারনভাবে যেসব দায়িত্ব পালন করতে হয় তার সাথে এখন এসব বিষয়ও যুক্ত হয়েছে। ফলে কাজের প্রয়োজনে প্রযোজককে হয়ে হয় একজন পরিচালক, একজন সম্পাদক এবং সর্বোপরি একজন সাংবাদিক।